Die jaar 2022 is 'n gewone jaar wat volgens die Gregoriaanse kalender op 'n Saterdag begin het. Dit is die 22ste jaar van die 21ste eeu n.C. Soos ander gewone jare het die jaar 12 maande, 52 weke en 365 dae. 1 Januarie – Frankryk neem die voorsitterskap van die Europese Unie by Slowenië oor. 10 Januarie – Die Nederlandse Rutte IV-kabinet tree aan. 4 Februarie – Die Olimpiese Winterspele 2022 begin in Beijing, Volksrepubliek China. 20 Februarie – Afsluiting van die Olimpiese Winterspele 2022. 21 Februarie – Die Russiese president Wladimir Poetin onderteken die wet, waardeur die selfverklaarde Volksrepubliek Donetsk en Volksrepubliek Loehansk as onafhanklike republieke erken word. 24 Februarie – Rusland begin 'n grootskaalse inval in Oekraïne. 4 Maart–13 Maart – Die Paralimpiese Winterspele 2022 word aangebied. 26 Mei – Hemelvaartsdag. 1 Julie – Tsjeggië neem die voorsitterskap van die Europese Unie by Frankryk oor. 24 Augustus – 250ste geboorteherdenking van Willem I, soewereine vors en later die eerste koning van die Nederlande. 7 September – 200-jarige herdenking van Brasilië se onafhanklikheid. 16 Oktober–13 November – Die 8ste T20I-krieketwêreldbeker word in Australië aangebied.